tomron87/hebrew-wikipedia-sentences-corpus huggingface dataset:
"טיטאניק" (1997) הופך לשובר הקופות הגדול ביותר עד שהשיא נשבר על ידי הסרט "אווטאר" בשנת 2009.
1992: מוקמת הפרמייר ליג, ליגת הכדורגל הבכירה של אנגליה.
1992: הכדורגל הישראלי משתלב באירופה ומתחיל להתחרות במסגרות האירופאיות (ליגת האלופות, גביע אופ"א, אליפות אירופה לאומות ועוד).
1999: בשנות ה־90 מגיע הספורט האתגרי לגבהים חדשים של פופולריות, ששיאם בהקמת ערוץ מיוחד לענפים אלו בשנת 1999.
בסביבות אמצע שנות ה־90 הדור החמישי של קונסולות המשחק (קונסולות כגון סגה סאטורן, פלייסטיישן ונינטנדו 64) הכילו טכנולוגית 32 סיביות אשר פתחה את האפשרות למשחקים תלת־ממדיים בקונסולות המשחק.
בנוסף לכך קונסולות המשחק הכילו כעת גם צליל משופר וגרפיקה דו־ממדית טובה יותר מהדור הקודם של קונסולות המשחק.
במקביל, באמצע שנות ה־90 המחשבים האישיים החלו להימכר עם כרטיס מאיץ גרפיקת תלת־ממד.
כתוצאה מהשינויים הללו חלה דעיכה מואצת בפופולריות של משחקי הארקייד.
הפלייסטיישן של סוני הייתה קונסולת המשחקים הנמכרת ביותר בשנות ה־90.
מסיבות רשת פרטיות היו בשיא הפופולריות שלהם בסוף שנות ה־90 ותחילת שנות ה־2000 כאשר גישה לאינטרנט בפס רחב לא הייתה זמינה או שהייתה יקרה מדי עבור מרבית האנשים
התוכנה נאפסטר אשר הושקה לראשונה בסתיו 1999 הייתה תוכנת ה־peer-to-peer הראשונה שזכתה לפופולריות עצומה.
בעוד שבאותה העת היה ניתן לשתף קבצים בדרכים אחרות דרך האינטרנט (כגון IRC, ו־USENET), נאפסטר הייתה התוכנה הראשונה אשר התמקדה באופן בלעדי בשיתוף קבצים של קובצי MP3. נאפסטר נאלצה לבסוף להכריז על פשיטת רגל לאחר שהחברה נתבעה על ידי מספר חברות תקליטים גדולות.
במשך רוב העשור האופנה באירופה, אוקיאניה, אסיה ואמריקה הוגדרה על ידי חזרה לאופנה מינימליסטית, בניגוד למגמות המתוחכמות של שנות השמונים.
העלייה בפופולריות של מוזיקת הגראנג' והרוק האלטרנטיבי בתחילת העשור השפיעה רבות על האופנה הפופולרית לאורך העשור, ומזווית האופנה, המילה "גראנג'" מתארת סגנון בלתי־מוקפד ובלתי־מתואם במתכוון, שהיוותה ניגוד גמור להופעתם המצוחצחת יחסית של להקות גלאם מטאל של שנות השמונים.
התספורת החדשנית של הדמות רייצ'ל גרין בעונות הראשונה והשנייה של הסדרה "חברים" הפכה למודל לחיקוי בקרב מיליוני נשים ברחבי העולם ונחשבת לתספורת המבוקשת ביותר בהיסטוריה; דווח כי קרוב ל־11 מיליון נשים הסתפרו באותו סגנון.
פריטים נוספים שהיו אופנתיים בשנות ה־90 כוללים בין יתר טמגוצ'י, רולרבליידס, פוגים ומגפיי ד"ר מרטינס.
משחקים בולטים שמופיעים לראשונה: המתיישבים של קטאן (1995).
תקופת שגשוגה של האדריכלות הפוסט־מודרנית.
ג'ורג' הרברט ווקר בוש (1990) – נבחר לאיש השנה משום שבאותה השנה בוש פיקח כנשיא ארצות הברית על מעורבות ארצות הברית במלחמת המפרץ.
ביל קלינטון (1992) – נבחר לאיש השנה משום שבאותה השנה קלינטון נבחר לנשיאות ארצות הברית.
נלסון מנדלה (1993) – מנדלה הוביל יחד עם נשיא דרום אפריקה דה קלרק את דרום אפריקה לפירוק משטר ההפרדה הגזעית ולעריכתן של בחירות דמוקרטיות אמיתיות ראשונות ב־1994, שבהן הותר לראשונה לאזרחים שחורים וצבעוניים (בני תערובת) להצביע.
פרדריק וילם דקלרק (1993) – כנשיא דרום אפריקה פיקח על שחרורו של מנדלה מהכלא ב־1990 והוביל יחד עם מנדלה לביטול משטר האפרטהייד הגזעני ולהפיכת דרום אפריקה למדינה דמוקרטית מלאה, בה בני כל הגזעים, כולל הרוב השחור, נהנים מזכות הבחירה וזכויות אחרות.
יצחק רבין (1993) – כראש ממשלת ישראל חתם על הסכם אוסלו א' ב־1993, ההסכם הראשון בין ישראל לפלסטינים.
יאסר ערפאת (1993) – כנשיא הרשות הפלסטינית חתם על הסכם אוסלו א' ב־1993, ההסכם הראשון בין הפלסטינים לישראל.
ביל קלינטון (1998) – משום שבאותה השנה, כנשיא ארצות הברית קלינטון עבר ניסיון הדחה בעקבות פרשת מוניקה לווינסקי אך הסנאט זיכה אותו מן האישומים נגדו.
רייג' אגיינסט דה מאשיןהנוטוריוס בי.
במלחמת המפרץ (ינואר–פברואר 1991) הותקפה ישראל בטילי סקאד עיראקיים במהלך שנועד לגרור אותה למלחמה ולערער בכך את הקואליציה בין ארצות הברית ובעלות בריתה הערביות נגד עיראק.
בין ה־24 ל־25 במאי 1991 מתרחש מבצע שלמה להעלאת יהודי אתיופיה, שבו עולים לישראל בסביבות 14,500 יהודים.
בנוסף, במהלך שנות ה־90 עלו לישראל כמיליון מיהודי ברית המועצות בעקבות התפרקות ברית המועצות.
בתחילת העשור החלו בישראל שידורי טלוויזיה מסחריים עם הקמת ערוץ 2 ועוד קודם לכן עם תחילת שידורי הטלוויזיה בכבלים.
בבחירות שנערכו במאי 1992 הצליחו מפלגות השמאל להשיג רוב בכנסת, לראשונה מאז 1977, ויצחק רבין מונה בשנית לראשות הממשלה.
במסגרת מאמצים אלו נחתם הסכם השלום עם ירדן, נחתמו הסכמי אוסלו שבמהלכם ניתנה אוטונומיה לפלסטינים בשטחים והתבצעו מגעים לשלום עם סוריה.
ב־13 בספטמבר 1993 נחתם הסכם אוסלו א' בין ישראל לאש"ף.
במהלך העשור חלה עלייה בפיגועי התופת וההתאבדות הפלסטיניים ברחבי ישראל, שבוצעו על ידי החמאס והג'יהאד האסלאמי הפלסטיני, וגרמו להרוגים ולפצועים רבים.
ב־25 בפברואר 1994 התבצע הטבח במערת המכפלה, בו ירה למוות רופא יהודי ב־29 מתפללים מוסלמים במערת המכפלה.
האירוע עורר תגובות קשות בציבור הישראלי והפלסטיני.
ב־26 באוקטובר 1994 נחתם הסכם השלום בין ישראל לירדן.
ב־28 בספטמבר 1995 נחתם הסכם אוסלו ב' בין ישראל לאש"ף.
ב־4 בנובמבר 1995 נרצח ראש הממשלה יצחק רבין על ידי מתנקש יהודי, שהתנגד לפשרות עם הפלסטינים שאותן הוביל רבין.
לאחר מותו החליף אותו שמעון פרס לזמן קצר, עד שהפסיד בבחירות לבנימין נתניהו בבחירות 1996.
ב־4 בפברואר 1997 אירע אסון המסוקים אשר בו נהרגו 73 חיילי צה"ל בדרכם לדרום לבנון כאשר שני מסוקי יסעור התנגשו באוויר.
האסון הגביר את התמיכה הציבורית בקריאה לפינוי כוחות צה"ל מרצועת הביטחון שבדרום לבנון, פינוי שהתבצע לבסוף במאי 2000. עד שנת 2002 היה אסון המסוקים אסון התעופה הקטלני ביותר בהיסטוריה שבו היו מעורבים מסוקים.
ב־1999 נמצא במי הים התיכון גוף הצוללת אח"י דקר מחיל הים הישראלי, 31 שנים לאחר שאבד הקשר עם הצוללת.
סרטים ישראלים בולטים שיצאו במהלך העשור: מבצע סבתא, קלרה הקדושה, זהר, החיים על פי אגפא, נשיקה במצ"ח, חולה אהבה בשיכון ג', אבא גנוב 3, שחור, עפולה אקספרס, שירת הסירנה
ספרים בולטים מישראל שיצאו לראשונה לשווקים במהלך העשור: באדולינה, עץ הדומים תפוס, חוכמת הבייגלה
אף על פי שאף חברה בישראל לא תיעדה מהם השירים המושמעים ביותר לפני 2009, הלהקה אתניX הצליחה להביא את מספר השירים הגדול ביותר למצעד הפזמונים העברי השנתי של רשת ג' (35 שירים) במהלך העשור.
שנות התשעים של המאה התשע עשרה היו העשור העשירי והאחרון של המאה ה-19, החלו ב־1 בינואר 1890 והסתיימו ב־31 בדצמבר 1899.
תקופה זו היא חלק מתקופה השיא של האימפריה הבריטית, שהייתה דומיננטית ביותר בזירה הבין-לאומית, לצד אימפריות נוספות שהתרחבו בעשורים האחרונים, דוגמת האימפריה הרוסית וצרפתית.
לצד זאת, אחד מהאירועים המכוננים במהלך העשור, שסימנו את אחת המגמות המשמעותיות בזירה הבין-לאומית, היה מלחמת ארצות הברית–ספרד ב-1898 אשר הסתיימה בניצחון של ארצות הברית.
בעקבות הניצחון השתלטה ארצות הברית על הטריטוריות הספרדיות הפיליפינים, גואם ופוארטו ריקו.
הניצחון של ארצות הברית במלחמה הוא אבן דרך בהתפתחותה של ארצות הברית למעמד של סימן נקודת מפנה אשר תוביל בהמשך להשפעה הגואה של ארצות הברית כמעצמה עולמית.
בנוסף, מלחמת סין–יפן הראשונה (1894–1895) סימנה גם את הצטרפותה של יפן למעצמות העולם הגדולות.
במזרח התיכון של תחילת העשור הייתה האימפריה העות'מאנית גורם משמעותי, אולם האימפריה הבריטית – שהקימה סדרת מושבות מהודו ועד בריטניה דרך תעלת סואץ – המשיכה בעשור זה להעמיק את אחיזתה במזרח התיכון, החלישו את ההגמוניה העות'מאנית באזור.
עשור זה הוא חלק מתקופת המרוץ לאפריקה, בה העמיקו האימפריות האירופאיות את הקולוניאליזם ביבשת אפריקה.
בעשור זה צברו האימפריות התקדמות משמעותית.
אם בראשית העשור שלטו בעיקר במושבות סמוכות לחופי האוקיינוסים, הרי שעד סוף העשור נגסו גם בחלקים משמעותיים מפנים היבשת, והאימפריה הבריטית התקרבה ליצירת שליטה טריטוריאלית רציפה ממצרים ועד דרום אפריקה.
עשור זה הוא חלק מהמהפכה התעשייתית השנייה, וכללה בין היתר פיתוחים משמעותיים בתחום הפצת החשמל ובתחום התחבורה הממונעת.
אחת מפריצות הדרך המדעיות הבולטות ביותר במהלך העשור הייתה גילוי קרני הרנטגן בשנת 1895 אשר לו יהיה השלכות מרחיקות הלכת על פני מספר דיסציפלינות.
במקביל לפיתוחים הטכנולוגים, צברו תאוצה במהלך העשור גם מספר רעיונות ואידאולוגיות חדשניות, אשר ערערו על הנורמות המסורתיות, והפכו פופולריות ברחבי העולם.
כמה מרעיונות אלו יוצרים תנועות בין-לאומיות, דוגמת האנרכיסטים והסופרג'יזם.
במהלך העשור חלו גם שינויים פוליטיים מהותיים אשר להם תהיה השפעה רבה על השינויים הפוליטיים של המאה ה-20. להתעצמותן של התנועות הסוציאליסטיות והלאומניות, יחד עם הקריאות לזכויות בחירה וזכויות עובדים, הייתה השפעה רבה באותה העת ברחבי העולם אשר יובילו לטלטלות חברתיות ופוליטיות מהותיות בעשורים הבאים.
עשור זה כונה בידי מארק טוויין "עידן הזהב", כינוי אירוני שבא להזכיר את המשברים הפיננסיים החמורים ב-1893 וב-1896 .
העשור כונה גם "העשור הסגלגל" (The Mauve Decade) בשל נוכחותו החזקה של הצבע הסגלגל באופנה בעשור זה.
הדור שנולד במהלך שנות ה-90 של המאה ה-19 מכונה הדור האבוד.
מלחמות צרפת במערב אפריקה – האימפריה הצרפתית השנייה נלחמת לאורך העשור בשליטים המקומיים של מערב אפריקה, ומצליחה למוטט ולכבוש את שטחיהן של האימפריה הטוקולארית (1893), ממלכת דהומיי (1894), וממלכת דנדי (1896), וכובשת את צפון ח'ליפות סוקוטו (1899).
מלחמת צרפת-דהומיי הראשונה – בשנת 1890 – מלחמה שנערכה בין צרפת לבין הממלכה האפריקנית ממלכת דהומיי.
מלחמה הסתיימה בניצחון הצרפתים, ודהומיי חתמה על הסכם המעביר את קוטונו לשלטון הצרפתים.
מלחמת צרפת-דהומיי השנייה – בשנים 1892–1894 – המלחמה נגמרה בהשתלטות הצרפתים על אבומה ועל המלך בהנזין.
הצרפתים הפכו את ממלכת דהומיי למדינת חסות של צרפת, הגלו את בהנזין לקריביים, שהיו תחת שלטון צרפתי, והמליכו את אגולי-אגבו למלוך בדהומיי במקומו.
מלחמת סין–יפן הראשונה – מיולי 1894 עד אפריל 1895 – מלחמה שהתנהלה בין סין של שושלת צ'ינג לאימפריה היפנית ונסובה בעיקר סביב השליטה על חצי האי הקוריאני.
לאחר יותר משישה חודשי לחימה, בהם נחלו היפנים ניצחונות והצלחות, נאלצה סין להכיר בעצמאותה של קוריאה, ומסרה לידי יפן את חצי האי ליאדונג, את טאיוואן ואת איי פנגחו.
המלחמה האיטלקית-אתיופית הראשונה – בין 17 בספטמבר 1895 ל-1 במרץ 1896 – מלחמה שהתחוללה בין ממלכת איטליה לבין האימפריה האתיופית.
ניסיונה של איטליה להשליט את מרותה על אתיופיה ולהופכה למדינת חסות במסגרת המירוץ לאפריקה נכשלה כישלון חרוץ ומהווה דוגמה יוצאת דופן להתנגדות מוצלחת לפלישה קולוניאלית אירופית מצד מדינה אפריקנית.
הצ'ימורנגה הראשונה – בשנים 1896–1897. מלחמת ההתנגדות של תושבי אזור רודזיה כנגד ההשתלטות הקולוניאלית הבריטית.
מלחמת אנגליה–זנזיבר – 27 באוגוסט 1896 – מלחמה בין האימפריה הבריטית לזנזיבר.
המלחמה הסתיימה בניצחון בריטי לאחר 38 דקות בלבד ולכן מקובל להכתירה כמלחמה הקצרה ביותר בהיסטוריה הכתובה.
המלחמה היוונית-עות'מאנית – בשנת 1897 – מלחמה שנערכה בין ממלכת יוון לאימפריה העות'מאנית.
על אף הניצחון של האימפריה העות'מאנית במלחמה, התערבותן של המעצמות הביאה להשגת אוטונומיה לכרתים שענייני החוץ שלה נתונים בידי העות'מאנים.
מלחמת ארצות הברית–ספרד – בשנת 1898 – מלחמה בה הצליחה ארצות הברית להשתלט על מושבותיה של ספרד בים הקריבי ובאוקיינוס השקט, בהם קובה, פוארטו ריקו, גואם והפיליפינים.
מלחמת הבורים השנייה – בשנים 1899 עד 1902 – מלחמה שנערכה בין האימפריה הבריטית לשתי רפובליקות עצמאיות של מתיישבים בורים באזור בו נמצאת מדינת דרום אפריקה המודרנית.
הטריגר למלחמה היה גילוים של מרבצי יהלומים רבים בטריטוריות של הבורים.
הבריטים שחשקו ביהלומים נתקלו בסירוב לקבלת אשרות כריה וכתוצאה מכך יצאו למלחמה נגד הבורים.
המלחמה נמשכה שנים כאשר הבורים עסקו בלוחמת גרילה, עד אשר לבסוף התקפות הנגד הנוקשות של הבריטים אילצו את הבורים להיכנע ולהסכים להעביר את כל שטחי דרום אפריקה לשליטת האימפריה הבריטית.
מתקפות גרמניה במערב אפריקה – לאורך העשור מנהלת הקיסרות הגרמנית מתקפות מבסיסיה הצבאיים בקמרון צפונה, כנגד אימפריית קאנם בורנו וח'ליפות סוקוטו.
מרד הבוקסרים – התקוממות עממית בסין כנגד המעורבות המסחרית והפוליטית של המעצמות הזרות, ארצות המזרח, כולל יפן בסין בשנים האחרונות של המאה ה-19. המרד הסתיים בניצחון אירופאי מוחץ.
טבח וונדד ני – בו נרצחו בין 150 ל-300 בני הלקוטה
מרד הטבק באיראן – שפרץ ב-1890 בשל מתן זיכיון בלעדי ל"חברה הקיסרית לטבק" (Imperial Tobacco Company) הבריטית למכירה ולשליטה על הטבק ומוצריו באיראן
קרב מחוז ג'ונסון – שהתרחש ב-1892 במחוז ג'ונסון שבמדינת ויומינג, ארצות הברית
מהפכת איכרי דונגהאק – שהתרחשה בקוריאה בין ה-11 בינואר 1894 – 29 במרץ 1895. כיבושם של האיכרים את הבירה עוררו התנגדות מיפן וסין שחששו לאינטרסים שלהם באזור, וחלק מההשפעות של המחאות הקוריאניות, שדוכאו בסופו של דבר, גרמו דווקא למתיחות בין יפן וסין עצמם.
מלחמת קאנודוס – שהתרחשה בשנים 1896–1897 בין צבא ברזיל וקבוצה של כ-30,000 מתיישבים שהקימו לעצמם מושבה עצמאית בשם קאנודוס, במדינת באהיה בצפון מזרח ברזיל.
משבר הדוחובורים והאימפריה הרוסית – רבים מבני הכת מתו ורבים אחרים גלו לקנדה
המהפכה הפיליפינית – שנמשכה בשנים 1896–1898
מלחמת ארצות הברית–הפיליפינים – 1899 עד 1902 – מלחמה שנערכה בין ארצות הברית לבין "הרפובליקה הפיליפינית הראשונה", שהייתה תנועה פיליפינית לאומית באיים שהיו עד לאותו רגע תחת שלטון האימפריה הספרדית.
התנועה קמה על רקע היחלשות האימפריה הספרדית במהלך מלחמת ארצות הברית–ספרד, ויצאה למרד מזוין בהתנגדות לחוזה פריז שחתם את המלחמה בין המעצמות בהחלטה למסור מושבות ספרדיות, לרבות הפיליפינים, לרשות ארצות הברית.
המלחמה הסתיימה בניצחונה של ארצות הברית.
מלחמת אלף הימים (1899–1902) – פורצת מלחמת אזרחים בקולומביה בין גורמים ליברלים לשמרנים, על רקע מחלוקת כלכלית סביב גידולי הקפה.
עד לסיום העשור הופכת המלחמה למאבק גרילה מתמשך.
מהומות מילאנו – טבח במפגינים ברחובות מילאנו, ומשבר פוליטי חריף באיטליה
הבחירות לנשיאות ארצות הברית 1892 – הסתיימו בניצחונו של גרובר קליבלנד שהיה לנשיא היחיד בתולדות ארצות הברית שנבחר לשתי קדנציות לא-רצופות
הברית הצרפתית-רוסית – נכנסה לתוקף בשנת 1894 על רקע חשש מהתחזקותו של גוש מדינות מרכז אירופה.
פרשת דרייפוס – בשנת 1895 הואשם קצין יהודי צרפתי בדרגת קפטן (סרן), אלפרד דרייפוס, בריגול לטובת גרמניה.
העיתון שפרסם זאת לראשונה היה עיתונו של האנטישמי אדוארד דרימון "הדיבור החופשי".
דרייפוס נשפט ונמצא אשם בבגידה במולדת.
הוא נדון להגליה לכלא בשם "אי השדים" לכל חייו ולשלילת דרגותיו בטקס פומבי משפיל.
רק ב-1906, דרייפוס ערער ונערכה חקירה חדשה, ובית המשפט זיכהו לחלוטין, שמו טוהר והוא הוחזר לצבא בדרגותיו.
הסכם פמיר – נחתם בשנת 1895 בין האימפריה הרוסית לאימפריה הבריטית, מסדיר את גבולותיה של רוסיה במרכז אסיה, ומשמש כנקודת ציון אפשרית לסיום תקופת "המשחק הגדול" – כינוי למאבקים בין הבריטים לרוסים על מרכז אסיה.
הבחירות לנשיאות ארצות הברית 1896 – אחד ממסעות הבחירות לנשיאות הדרמטיים ביותר בהיסטוריה של ארצות הברית, שבסופו נבחר ויליאם מקינלי לנשיאה ה-25 של ארצות הברית.
האגודה הפאן-אפריקאית – בשנת 1897 מוקם בלונדון ארגון חלוצי שמטרתו ליצור שיתוף פעולה בין גורמי כוח שונים באפריקה לקידום אינטרסים משותפים אל מול המעצמות הקולוניאליסטיות.
אמנת האג – בשנת 1899 נחתם הסכם בין-לאומי בהאג, השואף להסדיר פתרון סכסוכים בדרכי שלום, לצד תקנות של משפט בין-לאומי בנושא פשעי מלחמה.
האימפריה היפנית והמערב – לאורך העשור מכוננת האימפריה היפנית מספר הסכמים שמבטלים את ההטיה הדרמטית לטובת המערב בהסכמים הבין-לאומיים.
בין היתר מנצלת יפן את החשש הבריטי מפני התחזקות רוסית, כדי לחדש את ההסכמים מול בריטניה.
מרוץ החימוש הימי באמריקה הלטינית – מספר נסיבות גאופוליטיות וסכסוך מתמשך סביב קביעת גבולות, מובילות את צ'ילה, ארגנטינה וברזיל למרוץ חימוש של כלי נשק ימיים במטרה לבסס את השליטה במים האזוריים.
עדויות שונות מצביעות על האפשרות שבעשור זה הייתה ארגנטינה למדינה האזורית בעלת הצי החזק ביותר.
הסכסוך מתקיים לאורך כל העשור וממשיך בעשורים הבאים.
אפריקה המערבית הצרפתית – הרפובליקה הצרפתית השלישית כובשת טריטוריות במערב אפריקה, ובהן: מאלי (1892), חוף השנהב (1893), דהומיי (1894), בורקינה פאסו (1896), בנין (1899).
1899: סמואה האמריקאית וסמואה הגרמנית – ארצות הברית וגרמניה מחלקות ביניהן את איי סמואה בתום מלחמת אזרחים מקומית .
1899: גינאה הבריטית – שטח במזרח ונצואלה מועבר בהסכם לבעלות האימפריה הבריטית.
1899: אישור חוזה פריז – במסגרת החוזה, המסיים את מלחמת ארצות הברית–ספרד, עוברות לידי ארצות הברית מרבית מושבותיה של ספרד – הפיליפינים, גואם ופוארטו ריקו.
זכות בחירה לנשים: ניו זילנד (1893)
1893: שביתה כללית – בעקבות צמיחתם של איגודי עובדים גדולים בסוף המאה, עשור זה עומד בנקודת מפנה בה התאפשר, מעשית, לבצע שביתות רחבות היקף.
השביתה הכללית בבלגיה (1893) היא נקודת ציון אפשרית לנקודת מפנה זו.
1897: בהלת הזהב בקלונדייק – נהירה המונית בשנים 1897–1899 אל מפגש הנהרות קלונדייק ויוקון ביוקון שבקנדה, בעקבות גילוי זהב במקום בשנת 1896. בהלת הזהב יוצרת אימפקט תרבותי, מהווה השראה ליצירות שונות ומשפיעה על הדימוי שיש לאנשים רבים לגבי הרפתקאות בחיפוש אחר זהב.
פרוטקציוניזם – בתקופה זו, לאחר עליה במעמדה של הכלכלה החופשית במרבית המאה, מגיעה תגובת נגד של כפיית מגבלות וחסמים על הסחר בין מדינות.
במגמה מתחוללת בקרב מדינות רבות במערב, אך לא בבריטניה.
קטלוג הכלבו של סירס – רשת חנויות הכלבו סירס מתחילה להפיץ בהיקף רחב קטלוגים עבים ומלאים במגוון רחב של סחורות.
ההפצה משמעותית במיוחד בקרב מי שגרים באזורים מרוחקים והיו מוגבלים עד עתה להיצע מוגבל של סחורות שיכלו להשיג.
הקטלוג של סירס משנה את הרגלי הצריכה של קהלים רבים, בעזרת מודל חדשני לתקופתו של שליחת ההזמנות והכסף בדואר, וקבלת הסחורה בדואר בהתאם.
1897: מיסיון ראמאקרישנה – ראמאקרישנה מקים עם קבוצת תלמידים מערביים את הארגון ההינדואיסטי-הרפורמי המשפיעה ביותר בתקופה המודרנית.
סופרג'יזם – לאורך העשור מגיעה פעילותן של פעילות התנועה הסופרג'יסטית לקדמת הבמה, במאבקן למען זכות בחירה לנשים.
במקביל, נכנסת המצאת האופניים לשימוש רחב, ומכיוון שאמצעי התחבורה הקודמים – סוסים וכרכרות – היו בבעלות הגברים, האופניים הופכות לאמצעי תחבורה זול שזמין לשימוש חסרי אמצעים, ובכללם גם הנשים.
האופניים הופכות בעשור זה לסמל של האישה החדשה שתובעת את זכויותיה.
אנרכיזם – עשור זה מתאפיין בהתקוממות אקטיביסטית אנרכיסטית, שגורמת לסדרת מעשי רצח של מנהיגים פוליטיים מאיטליה ואוסטריה, דרך צרפת וספרד ועד ארצות הברית.
במקביל מעוררת תפיסת העולם זרם אומנותי שצומח בהשראתה.
פעולות האלימות של התנועות האנרכיסטיות גוררות התייחסות של מדינות שונות לתופעה בין-לאומית של "טרור".
24 ביוני 1894 – נשיא צרפת מארי פרנסואה סדי קארנו נרצח בעת כהונתו על ידי אנרכיסט.
1 במאי 1896 – השאה נאסר א-דין שאה קאג'אר נרצח על ידי המהפכן מירזא רזא כרמאני בעת ביקור במסגד שאה עבד אל-עט'ים בעיר ריי שליד טהראן.
10 בספטמבר 1898 – אליזבת, נסיכת בוואריה נדקרת למוות על ידי אנרכיסט איטלקי בשם לואיג'י לוקני בעת ששוהה במלון בז'נבה.
בכוונת המתנקש היה לרצוח אציל איטלקי, אך זה לא מגיע כמתוכנן למקום והמתנקש דוקר את סיסי, כמטרה מלכותית אחרת שהזדמנה למקום.
מות המלכה, ברצח שמתוכנן עבור אדם אחר, עורר זעזוע באוסטריה.
1893 – בשנה זו 3 סופות הוריקן מכות בחוף הדרום-מזרחי של ארצות הברית, מאזור פלורידה ועד קרוליינה הצפונית.
הערכות ההרוגים משלוש הסופות נעות בין 2,100 ל-3,400 הרוגים.
ספטמבר 1894 – שריפת הינקלי – שריפת יער גדולה אירעה במינסוטה שבארצות הברית כאשר במסגרתה עלה בלהבות שטח המשתרע על פני לפחות 200,000 דונם אשר כלל את העיר הינקלי.
מספר ההרוגים הרשמי בשריפה היה 418 אם כי מספר ההרוגים בפועל היה גבוה יותר.
15 ביוני 1896 – רעידת האדמה בסאנריקו – אחת מרעידות האדמה הקטלניות ביותר בהיסטוריה של יפן.
בשעה 19:32 (זמן מקומי) ב-15 ביוני 1896 התרחשה רעידת האדמה בעוצמה 8.5 בסולם ריכטר במרחק 166 קילומטרים מחופי צפון יפן.
רעידת האדמה יצרה שני צונאמים שהרסו כ-9,000 בתים וגרמו לפחות לכ-27,122 מקרי מוות.
הגלים של הצונאמי הגיעו עד גובה 38.2 מטרים.
1896 – סופת הוריקן מכה באזור פלורידה, ג'ורג'יה וקרוליינה הדרומית, וגובה את חייהם של כ-130 בני אדם.
1898 – סופת הוריקן מכה באזור ג'ורג'יה, קרוליינה הדרומית והצפונית, וגובה את חייהם של 179 בני אדם.
1899 – סופת הוריקן קטלנית במיוחד מכה באזור פוארטו ריקו וגובה 3369 קורבנות.
הסופה ממשיכה לקרוליינה הדרומית והצפונית, ושם גובה את חייהם של כמה עשרות בני אדם.
1881–1896: מגפת הכולרה החמישית שהתפרצה בעשור הקודם בעיקר באסיה ואירופה, מתפשטת מאוד בעשור זה באמריקה הלטינית ובאפריקה.
ארצות הברית מצליחה להימנע מנזק רציני ממגפה זו, לאחר הפקת לקחים ממגפות קודמות שכללו בעיקר מניעת כניסה מאזורים בהם היה ידוע שהמגפה השתוללה.
גם לאחר שההתפרצות העולמית של המגפה דעכה, במשך מספר שנים תועדו מספר התפרצויות נוספות בהיקף קטן יותר של המגפה.
1899: מגפת הכולרה השישית המתועדת מתפרצת בהודו.
לאורך המחצית השנייה של העשור מתועדות התפרצויות דבר הבלוטות במספר מקומות כמו הונג קונג וברזיל.
הנגיף ככל הנראה הכה בגלים באזורים שונים בעולם במשך מאות שנים, ובשנת 1899 תועדה הגעתו לברזיל, ככל הנראה על ידי ספינות סחר על קו אמריקה–אפריקה שהביאו עמן את הנגיף באמצעות יתושים או מכרסמים.
המגפה מתפשטת באזורים נרחבים על קו החוף המזרחי של אמריקה הדרומית במהלך ארבעה עשורים, ולאחר מכן ממשיכה להיות מתועדת, במספרים קטנים, עוד עשורים רבים באזורים מבודדים ומרוחקים יחסית של המדינה.
אף על פי כן, באזורים מסוימים, דוגמת ריו דה ז'ניירו, ניתן טיפול מתאים והמחלה ממוגרת תוך זמן קצר יחסית.
1895: ספר שמפרסם יוג'ין וורמינג בנושא האקולוגיה מופץ בארצות הברית ובאנגליה, והוא אחד הגורמים לכך שמדינות אלו החלו להקצות משאבים לחקר תחום האקולוגיה.
לצד מאמרים נוספים שיצאו בנושא בעשור זה, ניתן לומר שזהו העשור בו החל חקר האקולוגיה המודרני.
1894, 1897: זיהוי מחלות – התקדמותה של הרפואה היפנית, המאמצת ומשתפת פעולה עם תפיסות מערביות, מביאה לשתי תגליות בולטות – זיהוי חיידק ה-Bacillus, והדיזנטריה החיידקית .
1899-1896: רדיואקטיביות – בשנת 1896 אנרי בקרל מגלה במקרה את תופעת הרדיואקטיביות.
בשנת 1898 פייר ומארי קירי מגלים את היסודות הרדיואקטיביים פולוניום ורדיום וממציאים את המונח "רדיואקטיביות".
בשנת 1899 מגלה ארנסט רתרפורד שלקרינה רדיואקטיבית יש שתי צורות אותן כינה קרינת אלפא וקרינת בטא.
1897: הידרוגנציה – פול סבטייה מגלה דרך ליצור תרכובות אורגניות בעזרת זרזים.
תגלית זו מביאה להתפתחות בתעשיית המזון, ועליה זוכה סבטייה לפרס נובל בכימיה.
1897: אלקטרון – מתפרסמת תגליתו של הפיזיקאי ג'יי ג'יי תומסון בדבר גילוי החלקיק התת-אטומי הראשון.
1897: אספירין – מפותח לראשונה על ידי חברת באייר.
ייצור האספירין מסמל את תחילתו של עידן הפרמקולוגיה והכימיה התרופתית במדעי הרוקחות בצורתם המודרנית ושל תעשיית התרופות.
1897: חיסון הטיפוס – הבקטריולוג האנגלי, אלמרוט רייט, מציג חיסון למחלת הטיפוס.
1897–1898 – רונלד רוס מגלה את הקשר בין המלריה ליתושים.
1898: רדיום – היסוד הרדיואקטיבי מבודד לראשונה על ידי מארי ופייר קירי.
פסיכואנליזה – לאורך העשור מפרסם זיגמונד פרויד את התיאוריות פורצות הדרך הראשונות שלו בתחום.
במהלך העשור הכימאי האמריקני ווילבור אולין אטוואטר פיתח באופן מהותי את מכשיר ה-Respiration Calorimeter אשר אפשר לראשונה לבצע מדידות מדויקות של צריכת החמצן והפליטה של פחמן דו-חמצני בגוף האדם.
המחקר פורץ הדרך של אטוואטר חולל מהפכה בתחום המזון והתזונה.
באמצעות הניסויים שערך והמתודולוגיות החדשניות שפיתח, אטוואטר תרם תרומה מהותית להבנת חילוף החומרים בגוף, התוכן הקלורי של מזונות והקשר בין התזונה לבריאות האדם.
1890: לראשונה מוצא להורג אדם באמצעות כיסא חשמלי
1891: הממציא האמריקני אלמון סטראוג'ר רושם פטנט על טלפון החוגה.
1891: סליל טסלה, המשמש ליצירת זרם חילופין חזק במתח חשמלי גבוה, הומצא על ידי ניקולה טסלה.
1891: במסגרת מלחמת האזרחים בצ'ילה, לראשונה טורפדו מטביע ספינה (את ה"בלאנקו אנקאלאדה")
1891: תומאס אלווה אדיסון רושם פטנט על דגם ראשוני של מצלמת הקולנוע בשם "קינטוסקופ", המאפשרת לאדם אחר בכל פעם לצפות בתמונות נעות.
בשנת 1893 מודגמת ההמצאה לראשונה באופן פומבי.
1891, 1896: אסדת קידוח – בשנת 1891 לערך נקדחות בארות הנפט התת-מימיות הראשונות באמצעות אסדות אשר ניצבו על עמודים באגם מלאכותי במדינת אוהיו.
בשנת 1896 לערך נקדחות בקליפורניה בארות הנפט הראשונות במי ים.
1892: ג'ון פרוליך מפתח ובונה את הטרקטור הראשון שהופעל על בנזין.
1893: תכנון המטוס – לורנס הארגרייב יוצר את העיצוב הראשון היציב לכלי טיס.
1893: מנוע דיזל – רודולף דיזל מפעיל לראשונה את מנוע דיזל.
1893: התערוכה העולמית של שיקגו – בתערוכה מוצגים בפני 27.5 מיליון איש מגוון המצאות טכנולוגיות מהשנים האחרונות, בהן גלויות מצולמות, מדיח כלים, הגלגל הענק הראשון בעולם ותאורת ניאון, בהעלותה על נס את הקפיטליזם והטכנולוגיה המודרנית.
1893: ניקולה טסלה וג'ורג' וסטינגהאוס זכו במכרז להאיר בעזרת חשמל שנע באמצעות זרם החליפין את היריד התערוכה העולמית של שיקגו ובכך קבעו את ניצחונם במלחמת הזרמים.
1894: קארל אלסנר ממציא את האולר השווייצרי.
1894: נוצר תקליט הגרמופון הראשון.
1895: האחים לומייר רושמים פטנט על הסינמטוגרף, ומציגים לראשונה בפני קהל את הראינוע'.
1895: המשאית – קרל בנץ תכנן ובנה את המשאית הראשונה בהיסטוריה שמשתמשת במנוע בעירה פנימי.
1895: תחנת כוח הראשונה שפועלת בקנה מידה גדול, מופעלת באמצעות טורבינות רוח במפלי הניאגרה.
1896: פורד קוואדריסייקל – הנרי פורד משלים ב-4 ביוני 1896 את בניית הרכב הממונע הראשון שפיתח.
1897: תומאס אלווה אדיסון רושם פטנט על הקינטוסקופ, מקרן הקולנוע הראשון
1897: מנוע הדיזל – רודולף דיזל מצליח לבנות את דגם המנוע הראשון שפועל באופן מלא.
מנוע זה הוא הראשון שהוכיח כי ניתן להצית דלק ללא ניצוץ.
1897: שפופרת קרן קתודית – טכנולוגיה זו לבניית צגים, הנקראת על שם ההתקן החשמלי עליו היא מתבססת, נבנית על ידי קרל פרדיננד בראון, ומאפשרת לראשונה להציג המחשה ויזואלית של דפיקות לב.
דרגנוע – לאורך העשור הדרגנוע הופך מסקיצה חסרת יישום למוצר מעשי אשר משווק באופן מסחרי.
תחילתו של המודרניזם: בעשור זה מתחיל בתרבות ובאומנות, בין השאר, קו מחשבה הטוען כי יש לדחות את הנורמות הישנות לחלוטין, במקום להסתפק בשינוי הידע הקודם לאור טכניקות חדשות.
שירה מודרנית: עשור זה נחשב כתחילת התפתחותה של השירה המודרנית באנגליה.
ספרות זולה: מגזין "ארגוסי" של פרנק מוּנסיי משנת 1896 נחשב ליצירת הספרות הזולה הראשונה.
סרט מלחמה: גרסה מוקדמת וראשונית של הסוגה מצולמת בארצות הברית, בסרטון תעמולה קצר של 90 שניות.
ב-1895 נערכת הקרנת סרט הקולנוע הראשונה בעולם מול קהל בפריז.
הסרט שהוצג היה הסרט "עובדים עוזבים את מפעל לומייר" .
הנשיקה (סרט, 1896) – הסרט הראשון בהיסטוריה שהציג נשיקה.מחזות בולטים שמועלים לראשונה: מפצח האגוזים על ידי פיוטר איליץ' צ'ייקובסקי (1892), מניפתה של ליידי וינדרמיר (1893).משחקים בולטים שמופיעים לראשונה: לודו (1896).יצירות אמנות בולטות שמופיעות לראשונה: הצעקה של אדוארד מונק (1893)
ספרים בולטים שרואים אור לראשונה בעשור זה: ספר הג'ונגל (1894), תמונתו של דוריאן גריי (1890), הרפתקאותיו של שרלוק הולמס (1892), דרקולה (1897), מכונת הזמן (1895), מלחמת העולמות (1898)
1891: נערכת בלונדון אליפות העולם הראשונה בהרמת משקולות.
1891: נערך בפעם הראשונה בעולם משחק כדורסל על בסיס 13 כללים שפותחו על ידי ג'יימס נייסמית.
1892: נערכת תחרות קפיצת הסקי הראשונה בעולם באוסלו שבנורווגיה ממקפצת הסקי הולמקולן.
1894: התחרות הראשונה של מרוץ מכוניות נערכה מפריז לרואן.
1895: נערך בפעם הראשונה בעולם משחק הכדורעף.
1896: אולימפיאדת אתונה, היא האולימפיאדה הראשונה בעת החדשה.
באירוע השתתפו ספורטאים מ-14 מדינות.
במהלכה נערך בפעם הראשונה בעולם מרוץ המרתון.
1897: גביע האתגר הוא טורניר הכדורגל ה"בין-לאומי" הראשון לקבוצות, ובו השתתפו בעיקר קבוצות מ-3 הערים הגדולות של האימפריה האוסטרו-הונגרית – וינה, בודפשט ופראג.
הקומיקס הילד הצהוב שמופיע בשנת 1896 בעיתון ניו יורק וורלד נחשב לקומיקס הראשון שמכיל את המאפיינים הקלאסיים של קומיקס שמזוהים עם יצירות אלו עד ימינו.
התופעה צוברת תאוצה והופכת לאופנה, ובתוך כמה שנים עשרות רצועות קומיקס מעטרות עיתונים ומגזינים.
המאכל קורנפלקס מומצא בארצות הברית על ידי התזונאי ג'ון הארווי קלוג בשנת 1894.
פרנץ יוזף הראשון (האימפריה האוסטרו-הונגרית)
הקיסר וילהלם השני (הקיסרות הגרמנית)
קנצלרי גרמניה: לאו פון קפריבי, כלודוויג, נסיך הוהנלוהה-שילינגספירסט
הצאר אלכסנדר השלישי, הצאר ניקולאי השני (רוסיה)
ויקטוריה מלכת הממלכה המאוחדת (הממלכה המאוחדת של בריטניה הגדולה ואירלנד)
ראשי ממשלת בריטניה: רוברט גסקוין ססיל, ויליאם גלאדסטון, ארצ'יבולד פרימרוז
נשיאי ארצות הברית: בנג'מין הריסון, גרובר קליבלנד, ויליאם מקינלי (ארצות הברית)
ראשי ממשלת קנדה: ג'ון תומפסון, וילפריד לורייה (קנדה)
המלך אומברטו הראשון והאפיפיור לאו השלושה-עשר (איטליה)
נאסר א-דין שאה קאג'אר, מוזפר א-דין שאה קאג'אר (השושלת הקאג'ארית)
סנטה ג'רונימו קאסריו, אנרכיסט ומתנקש של מארי פרנסואה סאדי קרנו
תומאס ליפטון, איש עסקים וסוחר סקוטי אשר הקים את חברת התה ליפטון
קרופורד גולדסבי, המערב הפרוע, פורע חוק
ניקולה טסלה, מהנדס חשמל וממציא סרבי-אמריקאי
1 באפריל 1890 – נטבע המונח "ציונות" על ידי הוגה הדעות הציוני נתן בירנבוים.
14 בפברואר 1896 – בנימין זאב הרצל מפרסם את ספרו "מדינת היהודים" בו הרצל מציג את החזון שלו למדינה יהודית יצרנית.
חשיבותו של הספר נובעת מכך שהוא הציג לראשונה תוכנית פעולה למדינה יהודית.
מדינה שבימים ההם נחשבה לחלום רחוק בלבד בקרב יהודים.
בכך, הרצל מביא לדיון את מושג הריבונות היהודית, ומשכלל את הרעיון הציוני.
ספר זה נחשב לספר היסוד של הציונות המדינית.
29 באוגוסט 1897 – נפתח הקונגרס הציוני' הראשון בבזל שבשווייץ אשר אורגן ביוזמתו ובהנהגתו של בנימין זאב הרצל.
הקונגרס כונס בעקבות ההתעוררות הלאומית סביב רעיונותיו של הרצל בעקבות פרסום ספרו מדינת היהודים ועקב כישלון ניסיונותיו לגייס בעלי הון יהודים להשמת הרעיון הציוני.
הקונגרס נועד ליצור תשתית שתרכז את התומכים בתוכניותיו של הרצל ותהווה בסיס להרחבת התנועה הציונית, מחובבי ציון לעבר תנועה ציונית-מדינית מאורגנת.
לקונגרס הראשון הייתה חשיבות רבה בעשיית תעמולה לתנועה הציונית החדשה בקרב יהודי העולם ובהקמת מוסדות התנועה.
שנות השמונים של המאה התשע עשרה היו העשור התשיעי של המאה ה-19, החלו ב־1 בינואר 1880 והסתיימו ב־31 בדצמבר 1889.
תקופה זו היא חלק מתקופה שיא התחזקותה של האימפריה הבריטית, שהייתה דומיננטית ביותר בזירה הבין-לאומית, והשיגה במהלך העשור הישגים משמעותיים, דוגמת השתלטות על מצרים וסומלילנד שיצרו נתיב שיט בשליטה בריטית מהודו לים התיכון.
בעשור זה מעצמות אירופה השונות – הבריטים, הצרפתים, הספרדים, האיטלקים, הגרמנים והפורטוגזים – העמיקו את שליטתם בטריטוריות בחופי היבשת, בין היתר על חשבון האימפריה העות'מאנית, שהייתה קודם לכן הכוח הדומיננטי בצפון אפריקה.
התרבות הקולוניאליזם הובילה להתגברות של העימותים בין מעצמות אירופה לאוכלוסייה הילידית.
מגמה זו הגיעה לשיאה בוועידת ברלין אשר בה מעצמות אירופה הסדירו ביניהן את הקולוניזציה של יבשת אפריקה ואשר תרמה לפעילות קולוניאלית מוגברת באפריקה.
במרכז אסיה מרחיבה את שליטתה האימפריה הרוסית שמבססת את מעמדה כאימפריה בעלת השטח הרציף הגדול ביותר.
במקביל, ארצות הברית, יפן ומעצמות נוספות החלו להרחיב את השפעתן במזרח אסיה.
מבחינה חברתית וכלכלית, העשור אירע במהלך המהפכה התעשייתית השנייה, אשר אופיינה בתיעוש מואץ וחדשנות שהניעו את הצמיחה הכלכלית ואת תהליך העיור במדינות המתועשות.
התרחבות מהותית של תשתית מסילות הברזל הקלה על התנועה של סחורות ושל האוכלוסייה, ותרמה באופן מהותית לצמיחת המסחר.
הפריחה של המפעלים והתעשיות הובילה להתגברות המעבר של אנשים רבים מהאזורים הכפריים לערים.
תקופה זו של עיור ותיעוש הביאה לא רק לשגשוג כלכלי אלא גם לאתגרים חברתיים משמעותיים.
מבחינה טכנולוגית, ב-1886 החל קרל בנץ להוציא לשווקים את הדגם בנץ פטנט-מוטורוואגן, אשר היה כלי הרכב הראשון שפעל בעזרת מנוע בעירה פנימית שנחשב בפועל למכונית הראשונה בהיסטוריה אשר תחולל מהפכה עצומה בתחום התחבורה.
במהלך העשור החלה התפשטות נרחבת של השימוש בחשמל ותאורה חשמלית, אשר שינו באופן מהותי את האופן בו אנשים חיו ועבדו, ואיפשרו לתעשיות רבות להמשיך להיות פרודוקטיבות גם בשעות החשיכה.
הטלפון, אשר הומצא בעשור הקודם, המשיך להתפתח ולהיות נגיש יותר לכמות גדולה בהרבה של אנשים, וחולל במהלך העשור מהפכה עצומה בתחום התקשורת במהלך העשור.
במהלך העשור הוקם גם גורד השחקים הראשון בהיסטוריה, כאשר בעשורים הבאים גורדי השחקים יחלו להפוך לסמל מוכר בקו הרקיע של הערים המודרניות, ויתרמו רבות לשגשוג הכלכלי.
בנוסף, במהלך העשור ממציאים כמו לואי לה פרינס , אשר לקחו חלק בפיתוח סרטי הקולנוע המוקדמים, פתחו את הדלת לצורה חדשה של סיפור סיפורים באופן ויזואלי.
הדור שנולד במהלך שנות ה-80 של המאה ה-19 מכונה הדור האבוד.
מלחמת האוקיינוס השקט (1879–1884) – מלחמה שנערכה בין צ'ילה ובין הברית הבוליביאנית-פרואנית ונסובה סביב שאלת הריבונות על מדבר אטקאמה העשיר במרבצי מלחת ואשר היה, טרם כיבושו בידי צ'ילה, המוצא היחידי של בוליביה לים.
המלחמה מסתיימת בניצחון צ'יליאני והעברת שטחים לחזקת צ'ילה.
מלחמת הבורים הראשונה (1880–1881) – מלחמה שנערכה בין האימפריה הבריטית לבין מתיישבים בורים בדרום אפריקה.
המלחמה נגמרה בניצחון הבורים והכרה בריטית ברפובליקה הדרום-אפריקאית.
השתלטות רוסיה על טורקמניסטן (1881) – לאחר מספר שנים של התערבות צבאית רוסית במאבקים אזוריים באזור טורקמניסטן, הרוסים מבססים את שליטתם באזור, ובכך שולטים בשלוש מגדותיו של הים הכספי.
המלחמה המהדית (1881–1899) – מלחמה שנערכה בין מצרים ובהמשך האימפריה הבריטית כנגד בני האנצאר בסודאן המהדיסטית
המלחמה האנגלו-מצרית (1882) – מלחמה שנערכה בין כוחות מצרים וסודנים לבין האימפריה הבריטית.
מלחמת סין–צרפת (1884–1885) – מלחמה שנערכה בין האימפריה הסינית של שושלת צ'ינג לבין צרפת שנערכה באזור החוף הדרום-מזרחי של סין.
מלחמות האינדיאנים בארצות הברית (לסירוגין בין השנים 1622 עד 1918)
20 ביולי 1881 – מנהיג שבט הסו פר רובץ מוביל את שארית אנשיו לכניעה לכוחות ארצות הברית בפורט בדפורד, מונטנה.
4 בספטמבר 1886 – לאחר קרוב ל-30 שנות לחימה, נכנע ג'רונימו, מנהיג שבט האפאצ'י, לגנרל נלסון מיילס ב"סקלטון קניון" (קניון השלדים) שבאריזונה.
התערבות בריטית בקאבול (1880) – מרד מקומי כנגד השלטון בקאבול, המקושר עם האימפריה הבריטית, מדוכא ביד קשה על ידי כוחות בריטים שמחריבים חלקים מרכזיים בעיר.
הפוגרומים סופות בנגב בדרום רוסיה (אפריל 1881 עד מאי 1882) – פוגרומים שנערכו ביהודי דרום-מערב האימפריה הרוסית לאחר רצח הצאר ברוסיה בשנת 1881.
מאבקים על השליטה במזרח אסיה:
1882 – תקרית האימו – גורמת להתלקחות דיפלומטית וצבאית בין יפן, קוריאה וסין.
התקרית הגבירה את התלות של קוריאה בסינים.
1884 – הפיכת גפסין – ניסיון הפיכה בקוריאה בהתערבות יפנית נכשל לאחר התערבותם של חילות מצב סיניים שמוקמו במדינה.
לאחר הניסיון הכושל הגבירה סין את התערבותה בקוריאה ותוך זמן קצר שלטה בפועל במדינה.
השפעות סיניות על קוריאה הובילו להגברת החתירה למודרניזציה.
1884 – סומלילנד – בהמשך להשתלטות הבריטית על מצרים, מוקמת טריטוריה בריטית במזרח אפריקה, כחלק מהשאיפה להבטיח מעבר בטוח של סחורות מהודו אל אירופה.
במהלך השנים 1884–1885 השתלטה צרפת על טונקין שבהודו-סין, תוך כדי מלחמתה עם סין, וב-1887 איחדה את החברות בה (מלבד לאוס שהצטרפה ב-1893) לפדרציה.
1884–1885 – הגברת ההתעניינות והכיבוש הקולוניאלי ביבשת אפריקה מוביל לכך שנציגים מבריטניה, צרפת, פורטוגל, גרמניה, בלגיה, איטליה וספרד מחליטים בוועידת ברלין על חלוקת אפריקה לאזורי השפעה קולוניאלית שונים.
1889 – מתחילה תקופת שלטון חברת דרום אפריקה הבריטית ברודזיה, כאשר חברת דרום אפריקה הבריטית מקבלת מממשלת בריטניה צ'ארטר מלכותי לשליטתה ברודזיה.
3 באוגוסט 1881 – נחתם הסכם השלום של פרטוריה אשר סיים באופן רשמי את המלחמה הראשונה בין הבורים לבריטניה.
1883 – אמנת פריז – אמנה בין-לאומית להגנת קניין רוחני, המתייחסת לפטנטים, מדגמים, מדגמי תועלת וסימני מסחר.
1 באוקטובר 1884 – בוועידת המרידיאן הבין-לאומית נבחר קו גריניץ', שעובר בעיר גריניץ' שבאנגליה, כמרידיאן הראשי.
1884–1885 – ועידת ברלין – ועידה שהתקיימה בעיר ברלין שבקיסרות הגרמנית במטרה להסדיר את הקולוניאליזם האירופאי והמסחר ביבשת אפריקה במהלך תקופת האימפריאליזם החדש.
1885 – הסכם בין גרמניה לבריטניה, שנוגע להסדרת שליטה על שטחים באפריקה, הוא הראשון שמשתמש במונח אזור השפעה.
1886 – אמנת ברן – אמנה בין-לאומית ראשונה מסוגה המגינה על זכויות יוצרים של כלל אזרחי המדינות החתומות על האמנה.
עם גיבושה, כללה האמנה עשר מדינות.
1888 – ברזיל הופכת למדינה האחרונה ביבשת אמריקה שמוציאה את העבדות מחוץ לחוק.
1889 – קולוניית פרנקסוויל מכריזה על עצמה עצמאות כמדינה והופכת לזמן קצר למדינה היחידה בעולם במכירה בזכות הצבעה חופשית ללא הבדלי מין או גזע.
המאבק הפנימי בסוקוטו – בשנים הראשונות של העשור מגיעים אל ח'ליפות סוקוטו מהגרים מהדיסטים מאזור סודאן שדוגלים בגישה אסלאמיסטית קיצונית ושואפים לעורר את האוכלוסייה המקומית לג'יהאד באופן שמערער תחת הסדר הפוליטי המקומי וגורם לאיבוד זמני של השלטון באזורים מסוימים.
ההנהגה הוותיקה משתפת פעולה עם הכוחות הקולוניאליסטים הגרמנים כדי להשיב את השלטון לידיהם.
לאורך העשור מתחילה מגמת חילון מכוון במוסדות הממלכתיים של צרפת, במסגרתה מסגרות בית ספריות רבות הפכו ללא-דתיות, תפילות ציבוריות בוטלו, בתי חולים הופרדו משליטה של מוסדות הדת, בוטל הפטור לחלק מאנשי הדת משירות צבאי ועוד.
מגמה זו גוררת תגובת נגד מצד מוסדות הדת שיוצאים באופן עקבי כנגד המדינה במיזמים של התנגדויות שונות.
1880 – World ORT – ארגון יהודי להפצת מלאכה, שפעל במדינות רבות מסביב לעולם.
1889 – התנועה האחמדית – הפלג המוסלמי נוסד במדינת פנג'אב שבהודו, ומתחיל בהדרגה פעילות מיסיונרית שמרחיבה את מספר המאמינים.
המהפכה התעשייתית – בעשור זה ממשיכה מגמת התפשוטה של המהפכה ממערב אירופה אל מרכז ומזרח היבשת.
1883 – אוריינט אקספרס – קו הרכבת החלוצי בין פריז לאיסטנבול, יוצר מציאות בה לראשונה ניתן להגיע במהירות ממערב אירופה למזרח התיכון.
1884 – זכות הרפורמה של 1884 – חוק שעובר בממלכה המאוחדת מרחיב ומגדיל את זכות הבחירה לגברים.
1886 – הבהלה לזהב (דרום אפריקה) – זהב שמתגלה באגן ויטווטרסראנד שבדרום אפריקה הבורית, השפיע דרמטית על הכלכלה באזור.
הגירה המונית של מחפשי זהב הפכה את יוהנסבורג ממחנה כורים קטן לעיר גדולה ותעשייתית במהירות חסרת תקדים.
מציאת הזהב שינתה את הדמוגרפיה והכלכלה של דרום אפריקה למשך עשרות שנים, מאחר שהפך לבסיס המערכת המוניטרית שלה.
1888 – אמנת קושטא – מסדירה בין כל המעצמות האזוריות מעבר חופשי בנתיב המים של תעלת סואץ בעיתות שלום ומלחמה.
המגמה מתחוללת בקרב מדינות רבות במערב, אך לא בבריטניה.
בעשור זה קורס שוק השנהב – הייצוא החשוב ביותר מאפריקה מזה עשורים – כאשר אוכלוסיית הפילים של מרכז אפריקה כמעט מושמדת.
חברות בולטות שהוקמו בעשור זה – החברה הבין-לאומית לקרונות שינה וקווי אקספרס אירופיים (1883, מקימת אוריינט אקספרס), קודאק (1884), AT&T (1885), טריומף (1885), קוקה קולה (1886).
13 במרץ 1881 – לאחר שני ניסיונות התנקשות של מחתרת הנרודניה ווליה, כולל פיצוץ חדר האוכל הקיסרי בארמון החורף, ההתנקשות מושלמת ונרצח צאר האימפריה הרוסית, אלכסנדר השני.
19 בספטמבר 1881 – ג'יימס גרפילד, הנשיא ה-20 של ארצות הברית, נורה למוות בידי צ'ארלס גיטו, עורך דין בן 40 וחבר המפלגה הרפובליקנית.
2 במרץ 1882 – סוכל ניסיון התנקשות במלכה ויקטוריה.
3 באפריל 1882 – פורע החוק האמריקני בוב פורד מתנקש במנהיג הכנופיה שלו, השודד הנודע ג'סי ג'יימס.
1881 – סופת הוריקן מכה באזור ג'ורג'יה וקרוליינה הדרומית, וגובה את חייהם של כ-700 בני אדם.
6 ביוני 1882 – 100,000 הרוגים בסופת ציקלון שפוקדת את בומביי (כיום מומבאי).
1883 – סופת הוריקן מכה באזור קרוליינה הצפונית, וגובה את חייהם של כ-50 בני אדם.
מאי עד אוגוסט 1883 – הר הגעש קרקטואה באינדונזיה מתפרץ וגורם למותם של 36,000 בני אדם.
1886 – שתי סופות הוריקן מכות באזור טקסס, וגובה את חייהם של קרוב ל-200 בני אדם.
10 ביוני 1886 – התפרצות הר הגעש טרוורה בניו זילנד.
153 אנשים נהרגים והטרסות הלבנות-ורודות המפורסמות נהרסות.
31 באוגוסט 1886 – כמאה איש נהרגים ברעידת אדמה בצ'ארלסטון שבקרוליינה הדרומית, ארצות הברית.
23 בפברואר 1887 – 2,000 הרוגים ברעידת אדמה בריביירה הצרפתית.
ספטמבר 1887 – השיטפון בנהר הצהוב גורם למותם של כ-900,000 בני אדם.
1888 – סופת הוריקן מכה באזור פוארטו ריקו, וגובה את חייהם של כ-100 בני אדם.
1889 – סופת הוריקן מכה באזור המיד-אטלנטיק, וגובה את חייהם של עשרות בני אדם.
1881–1896 – מגפת הכולרה החמישית המתועדת מתפרצת באזור בנגל, מתפשטת במזרח אסיה, מגיעה בשנת 1883 למכה ומופצת על ידי עולי רגל מוסלמים לאזורים נוספים.
בספרד תיעדו בשיא המגפה כ-60,000 הרוגים.
אנגליה וארצות הברית מצליחות להימנע מנזק רציני ממגפה זו, לאחר הפקת לקחים ממגפות קודמות שכללו בעיקר מניעת כניסה מאזורים בהם היה ידוע שהמגפה השתוללה.
1889 – מגפת שפעת עולמית פורצת לאחר שזוהתה לראשונה באימפריה הרוסית.
גובה, על פי הערכות, כמיליון קורבנות.
12 באוגוסט 1883 – הקואגה האחרונה מתה בגן החיות ארטיס מגיסטרה באמסטרדם.
מין של הזאב המצוי, זאב הוקאידו, נכחד מהעולם בשנת 1889, לאחר שהיה נפוץ בעבר באי הוקאידו שביפן.
1880 – התחנה הראשונה בהיסטוריה שמספקת חשמל לציבור הרחב – קמה חברת "Edison Illuminating Company" שמנוהלת בידי תומאס אדיסון במימון ג'יי.
מורגן ומספקת לראשונה בהיסטוריה חשמל לתושבי ניו יורק בעזרת תחנת הכוח הראשונה בארצות הברית "Pearl Street".
1 ביולי 1881 – נערכת שיחת הטלפון הבין-לאומית הראשונה, בין ניו-ברונסוויק, קנדה לבין מיין, ארצות הברית.
1881 – המהנדס דוגלד קלארק (Dugald Clerk) רשם פטנט על מנוע שתי פעימות.
1881 – קו החשמלית הראשון נחנך בגרמניה.
1882 – נרשם פטנט ראשון על המגהץ החשמלי הראשון.
1882 – אטיין ז'ול מארה, מדען צרפתי רב-תחומי ומחלוצי הצילום, מציג לראשונה את מצלמת הכרונופוטוגרפיה שלו, המאפשרת לתעד עצמים בתנועתם.
1884 – היירם מקסים המציא את מכונת הירייה האוטומטית הניידת הראשונה.
1885 – צ'זארה לומברוזו מצליח לפתח מכשיר שקולט ומציג שינויים בלחץ הדם, במטרה לגלות אמת או שקר בעת חקירות פליליות.
מכשיר זה הוא צעד טכנולוגי משמעותי בדרך להמצאת מכשיר הפוליגרף.
1885 – מנוע הבנזין הראשון, שפעל עם קרבורטור, נבנה על ידי גוטליב דיימלר.
1885 – סרט הצילום הגמיש הראשון יוצר על ידי חברת איסטמן קודאק.
3 ביולי 1886 – יצא לשוק הדגם בנץ פטנט-מוטורוואגן, כלי הרכב הראשון שפועל בעזרת מנוע בעירה פנימית.
הייתה זו למעשה המכונית הראשונה בהיסטוריה.
המכונית נחשפה לראשונה לציבור ברינגשטראסה שבמנהיים.
בנץ החל למכור את הרכב המסחריים הראשונים בהיסטוריה בשנה זו.
1887 – הפונוגרף, המכשיר הראשון שמאפשר הקלטה של צלילים, יוצא לשיווק מסחרי על ידי מפתחו, תומאס אדיסון.
8 ביוני 1887 – הרמן הולרית' רושם פטנט על מכונת החישוב מבוססת כרטיסים מנוקבים.
1888 – הממציא הצרפתי לואי לה פרינס יצר את הסרט "סצנת ראונדהיי גארדן", אשר נחשב לאחד מסרטי הקולנוע המוקדמים ביותר.
הסרט האילם, התיעודי והניסיוני מתמקד במשפחה אשר מטיילת בגן.
המצלמה בה נעשה שימוש בהכנת הסרט נרשמה כפטנט בבריטניה ב-16 בנובמבר 1888.
1888 – חברת איסטמן קודאק משווקת את מצלמת החובבים הראשונה.
1888 – מפותחת לראשונה הפוטוכרום, טכניקת הוספת צבע לתמונות.
1888 – פיתוח מערכת החשמל התלת-פאזית של ניקולה טסלה.
3 באוגוסט 1889 – פרדיננד פון צפלין רושם פטנט על ספינת האוויר צפלין
23 באוגוסט 1889 – נקלט שדר הרדיו הראשון בעולם ששודר מאוניה אל החוף.
23 בנובמבר 1889 – הג'וקבוקס הראשון מוצג ביריד בסן פרנסיסקו
24 במרץ 1882 – רוברט קוך מכריז על גילוי חיידק השחפת, ומראה שניתן לבודד חיידקים במעבדה.
1884 – האלחוש המקומי הראשון מתבצע באמצעות החומר הנרקוטי קוקאין.
4 בינואר 1885 – ניתוח כריתת התוספתן המוצלח הראשון בארצות הברית מבוצע על ידי ד"ר ויליאם גראנט.
6 ביולי 1885 – לואי פסטר מנסה בהצלחה את החיסון נגד כלבת.
1887 – היינריך הרץ גילה את האפקט הפוטואלקטרי.
1887 – נערך ניסוי מייקלסון-מורלי.
1887 – לואי פסטר מייסד בפריז את מכון פסטר, מכון ללא מטרות רווח שמתמחה בחקר מחלות זיהומיות, מיקרואורגניזמים וחיסונים.
1872–1892 – שיאה של מלחמת העצמות – כינוי למאבק בתחום הפלאונטולוגיה בין עותניאל צ'ארלס מארש לאדוארד דרינקר קופ, בה תחרות בין שני החוקרים הובילה לגילוי של למעלה מ-130 מיני דינוזאורים בתוך 20 שנים.
בניין הום אינשורנס, אשר הוקם בעיר שיקגו והיה בעל עשר קומות, היה לגורד השחקים הראשון בהיסטוריה, והפך למבנה הגבוה ביותר שנבנה אי פעם לאחר שהוא נפתח רשמית בשנת 1885.
התערוכה העולמית של ברצלונה של שנת 1888 מזניקה את סגנון האדריכלות, המודרניזם הקטלאני, לתודעה הבין-לאומית.
מגדל אייפל הופך למבנה הגבוה ביותר שנבנה אי פעם לאחר שהוא נפתח רשמית בשנת 1889.
הכיבוש הבריטי של מצרים בשנת 1882 מאיץ את מעמדה של מצרים כבירה התרבותית של ארצות ערב, בנוגע לאמנויות הבמה ותחומים נוספים.
בעשור זה צייר וינסנט ואן גוך, אחד הציירים המפורסמים והמשמעותיים בעת החדשה, את כל ציוריו.
אולם, יצירותיו נחשפו לציבור רק אחרי שנגמר העשור.
ספרים בולטים שרואים אור לראשונה בעשור זה: בן חור (1880), בן המלך והעני (1881), הרפתקאותיו של פינוקיו (1883), אי המטמון (1883), הרפתקאותיו של האקלברי פין (1884), המקרה המוזר של ד"ר ג'קיל ומר הייד (1886), חקירה בשני (1887).
ב-26 ביולי 1887 זמנהוף מפרסם לראשונה את השפה הבין-לאומית אספרנטו בספרו "Lingvo internacia".
התאחדות ההתעמלות הבין-לאומית נוסדת בשנת 1881.
לראשונה מיסוד הוקי הקרח המודרני בשנת 1886, כאשר איגוד הוקי חובבני מקנדה מארגן לראשונה ליגה מסודרת.
בשנה לאחר מכן גובשה לראשונה מערכת חוקים מסודרת למשחק.
ליגת הכדורגל הראשונה של אנגליה, הפוטבול ליג, נוסדת בשנת 1888, והופכת לליגת הכדורגל המוסדרת והמקצועית הראשונה בעולם.
שנה לאחר מכן מוקמת ליגה חובבנית בהולנד.
ייסוד אסכולת הג'ודו באמנויות הלחימה.
ראשית הפופולריות של אופנת תרבות הגוף, כאשר אויגן זנדו הופך לאייקון הבולט של תופעת פיתוח הגוף כדימויו של "הגבר האידיאלי".
תור הזהב של מוזיקת הפלמנקו שהחל בספרד, מתפשט ברחבי אירופה על ידי צוענים, שמביאים את סגנון המוזיקה עד לרוסיה.
סגנון המוזיקה הופך לפופולרי בבתי הקפה במקומות שונים באירופה.
התופעה הופכת את הפלמנקו והצוענים לסמל תרבותי של ספרד, ומעוררת השראה כפולקלור אקזוטי הזוכה לייצוג באומנויות השונות של אותה התקופה.
משקה הקוקה-קולה הומצא באטלנטה שבארצות הברית על ידי הרוקח ג'ון ס.
הקיסר פרנץ יוזף הראשון, קיסר אוסטריה-הונגריה
הקיסר וילהלם הראשון (האימפריה הגרמנית).
הקיסר פרידריך השלישי (האימפריה הגרמנית).
הקיסר וילהלם השני (האימפריה הגרמנית).
הקנצלר אוטו פון ביסמרק (האימפריה הגרמנית).
המלך אלפונסו השלושה עשר (ספרד).
הנשיא ג'יימס גרפילד (ארצות הברית).
הנשיא צ'סטר ארתור (ארצות הברית).
הנשיא גרובר קליבלנד (ארצות הברית).
הנשיא בנג'מין הריסון (ארצות הברית).
ג'סי ג'יימס, פורע חוק נודע במערב הפרוע אשר הפך לסמל תרבות לאחר מותו.
ג'ק המרטש, רוצח סדרתי שפעל בשכונת וייטצ'אפל בלונדון ב-1888. זהותו נותרה בגדר תעלומה גם במאה ה-21.
1881 – אעלה בתמר העלייה התימנית הבולטת הגדולה.
21 בינואר 1882 – נוסדה תנועת ביל"ו בחרקוב שבאימפריה הרוסית (כיום אוקראינה).
ב-6 ביולי מגיעים חברי ביל"ו מגיעים לראשונה לארץ ישראל.
24 ביולי 1882 – אדמת ג'אוני (ראש פינה) נרכשה על ידי דוד שוב, נציג חבורה יישוב ארץ-ישראל על ידי עבודת אדמה מרומניה.
ב-12 בדצמבר נוסדה של המושבה "גיא אוני".
31 ביולי 1882 – נוסדה המושבה ראשון לציון ביוזמת "ועד חלוצי יסוד המעלה".
6 בדצמבר 1882 – הקמת המושבה זכרון יעקב על ידי עולי העלייה הראשונה.
שנות ה-90 של המאה ה-18 היו העשור העשירי והאחרון של המאה ה-18, החלו ב־1 בינואר 1790 והסתיימו ב־31 בדצמבר 1799.
1787–1792: המלחמה העות'מאנית-רוסית – ניסיון שלא צלח של האימפריה העות'מאנית להחזיר את האדמות שכבשה האימפריה הרוסית בשנים 1768–1774.
1790–1792, 1799: מלחמות אנגלו-מייסור – המתיחות בין שתי הממלכות מין העשורים הקודמים ניצתת בשנת 1790 למלחמה שבסופו נאלצת ממלכת מייסור לוותר על מחצית משטחה בהסכם כניעה.
1792: מלחמות המהפכה הצרפתית ומלחמות נפוליון –
20 באפריל 1792: צרפת מכריזה מלחמה על אוסטריה
20 בספטמבר 1792 – צרפת מביסה את פרוסיה בקרב ואלמי
1 בפברואר 1793 – צרפת מכריזה מלחמה על ממלכת בריטניה הגדולה והולנד
8 בספטמבר 1796 – כוחות צרפת מביסים את האוסטרים בקרב בסאנו
1 באוקטובר 1795 – צרפת כובשת את בלגיה
11 באוקטובר 1797 – נערך קרב קמפרדאון בין הצי המלכותי הבריטי לצי ההולנדי ומסתיים בניצחון בריטי
1 באוגוסט 1798 – פורץ קרב הנילוס
2 באוגוסט 1798 – קרב הנילוס מסתיים בניצחון הבריטים
1794: קרב העצים הגדועים – מלחמה בין צבא ארצות הברית לבין קואליציה של עמים ילידים, בה מנצחת ארצות הברית באופן מובהק.
בהסכם גרינוול שמסיים את המלחמה מוותרים העמים הילידים על שטחים אדירים לטובת האמריקאים, בין היתר על חלק גדול מהשטח שלימים יהפוך למדינת אוהיו.
14 בפברואר 1797 – הבריטים מביסים את הספרדים בקרב כף סנט וינסנט
1798–1799: המערכה הצרפתית במצרים ובארץ ישראל –
9 ביוני 1798 – נפוליאון כובש את מלטה
19 בפברואר 1799 – אל עריש נופלת בידי נפוליאון
24 בפברואר 1799 – נפוליאון כובש את עזה
1 במרץ 1799 – נפוליאון מגיע לרמלה, שנכנעת ללא התנגדות
7 במרץ 1799 – נפוליאון כובש את יפו
20 במרץ 1799 – צבא נפוליאון מתחיל במצור על עכו
16 באפריל 1799 – מסע נפוליאון בארץ ישראל: "הקרב מול הר תבור" מסתיים בניצחונו נפוליאון על העות'מאנים
20 במאי 1799 – לאחר 54 ימים של מצור על עכו, נפוליאון בונפרטה נסוג מעכו מבלי לכבוש אותה
25 ביולי 1799 – באבו קיר במצרים מנצחים כוחותיו של נפוליאון 10,000 חיילים עות'מאנים תחת פיקודו של מוסטפא פאשה
23 בינואר 1790 – מורדי הבאונטי שורפים את ספינתם
31 בינואר 1790 – פרוסיה והאימפריה העות'מאנית כורתות ברית הגנה
29 במאי 1790 – רוד איילנד היא המדינה ה-13 שמצטרפת לארצות הברית
6 בדצמבר 1790 – הקונגרס בארצות הברית מועבר מניו יורק (העיר) לפילדלפיה, פנסילבניה
4 במרץ 1791 – ורמונט מתקבלת כמדינה ה-14 של ארצות הברית
3 במאי 1791 – הפרלמנט הפולני מקבל את חוקת "ה-3 במאי", בכך הופכת למדינה האירופאית התחוקתית הראשונה
13 בספטמבר 1791 – לואי השישה עשר מלך צרפת קיבל את החוקה החדשה של המדינה
1 באוקטובר 1791 – נפתח המושב הראשון של האספה המחוקקת של צרפת
15 בדצמבר 1791 – מגילת הזכויות של אזרחי ארצות הברית נכנסת לתוקף עם אישורה של וירג'יניה
9 בינואר 1792 – רוסיה וטורקיה חותמות על הסכם שלום ששם קץ למלחמה ביניהן
1 ביוני 1792 – קנטקי היא המדינה ה-15 שמצטרפת לארצות הברית
20 בספטמבר 1792 – המהפכה הצרפתית – הוועידה הלאומית הופכת לממשלתה בפועל של צרפת
22 בספטמבר 1792 – צרפת מאמצת את לוח השנה המהפכני
13 באוקטובר 1792 – בוושינגטון, מונחת אבן הפינה למשכן נשיאי ארצות הברית, שנקרא מאוחר יותר (1818) הבית הלבן
11 בדצמבר 1792 – לואי השישה עשר מלך צרפת מועמד לדין באשמת בגידה
28 בינואר 1793 – לואי ה-17 מוכרז כמלך צרפת על ידי המלוכנים
4 במרץ 1793 – ג'ורג' וושינגטון מושבע לקדנציה השנייה שלו בתור נשיא ארצות הברית.
5 בספטמבר 1793 – בצרפת, האספה הלאומית מצביעה על צעדי טרור כדי לכפות את עקרונות המהפכה הצרפתית.
24 באוקטובר 1793 – האספה הלאומית של צרפת מקבלת את לוח השנה המהפכני בצרפת
4 בפברואר 1794 – העבדות בוטלה באופן רשמי בצרפת ובכל השטחים בשליטתה
1794–1796 – השושלת הקאג'ארית מצליחה לאחד תחתיה את הממלכות שהתפצלו באמצע המאה מממלכת פרס, ומשיבה לשליטתה שטחים נוספים מין הקווקז שבעבר היו שייכות לממלכה הגדולה.
7 בפברואר 1795 – מאושר התיקון ה-11 לחוקת ארצות הברית, המעניק למדינות ארצות הברית חסינות מפני תביעות בבתי משפט פדרליים
1796 – תחילתו של השלב העיקרי של מרד הלוטוס הלבן בסין, ביזמת תנועת הלוטוס הלבן נגד שושלת צ'ינג.
9 בפברואר 1796 – אחרי למעלה מ-60 שנה, יורד קיסר סין, צ'יאן לונג, מכס השלטון
1 ביוני 1796 – טנסי היא המדינה ה-16 שמצטרפת לארצות הברית
9 בנובמבר 1799 – נפוליאון בונפרטה תופס את השלטון בצרפת בהפיכת 18 בברימר ובכך למעשה מסתיימת תקופת המהפכה הצרפתית
מעמדם של השחורים החופשיים בארצות הברית נפגע בעקבות סדרת חקיקות שמצמצמות את חירותם מבחינה כלכלית ומנהלתית, ויוצרות שכונת עוני ללא גישה לחינוך.
21 בינואר 1793 – רוסיה ופרוסיה מחלקות ביניהן את פולין
24 באוקטובר 1795 – חלוקתה השלישית והאחרונה של פולין, פולין מפסיקה להתקיים כיישות עצמאית
12 באפריל 1798 – הרפובליקה ההלבטית, מקדימת דרכה של שווייץ, מכריזה על עצמאותה
1792 – המהפכה הצרפתית מבשרת גם על מהפכה בתחום הכלכלה, ובמיוחד מזווית הרפורמה האגררית הדרמטית המתרחשת במדינה.
הרפורמה מבטלת את הקביעות הפיאודליות, משחררת את תושבי מעמד הצמיתות מחובם, ומבטלת סוגי תשלומים רבים על בסיס מקרקעין.
ברגע שנקבעים החוקים החדשים, משתלטים איכרים רבים על קרקעות וסירבו לשלם דמי שכירות או דמי פדיון, ואלו מבוטלות לבסוף.
האדמות שהיו שייכות עד אז למעמד הכמורה ואדמות נוספות בעלות מעמד מיוחד מוחרמות ונמכרות במכירה פומבית.
שיטת המכירות הפומביות נוטה לטובת עשירי צרפת, וכך עולה לגדולה בתקופה זו קבוצה חדשה של בעלי קרקעות, שמחזקת בהמשך את תמיכה בנפוליאון.
1794 – ייסוד איגוד עובדי הסנדלרות, "Federal Society of Journeymen Cordwainers" – התאגדות העובדים הראשונה בארצות הברית.
26 בפברואר 1797 – בנק אנגליה מנפיק את שטר הליש"ט (pound) הראשון.
1793 – מגפת הקדחת הצהובה גורמת למותם של כ-5,000 אנשים בפילדלפיה שהם היו באותה העת כ-10% מאוכלוסיית העיר.
21 בינואר 1793 – המהפכה הצרפתית – המלך לואי השישה עשר מוצא להורג בגיליוטינה לאחר שהורשע כמה ימים קודם לכן ב"קשירת קשר נגד ביטחון וחירות הציבור"
16 באוקטובר 1793 – המהפכה הצרפתית: מארי אנטואנט, אשת לואי השישה עשר מוצאת להורג בגיליוטינה
8 במאי 1794 – אנטואן לבואזיה, "אבי הכימיה המודרנית", מוצא להורג בגיליוטינה
28 ביולי 1794 – מקסימיליאן רובספייר מוצא להורג בגיליוטינה לעיני קהל צוהל, על שליחת אלפי אנשים אחרים לגורל דומה במהלך המהפכה הצרפתית
7 בנובמבר 1798 – רב החובל אדמונד פאנינג מגלה את אטול פאלמירה באוקיינוס השקט
31 ביולי 1790 – הפטנט הראשון נרשם בארצות הברית לזכות הממציא סמואל הופקינס
25 באפריל 1792 – שימוש ראשון בגיליוטינה.
1793 – אלי ויטני פיתח את המנפטה המודרנית, ששימשה להפרדת זרעי הכותנה מהפולימר של הצמח, מה שמוביל לפריחה של תעשיית הכותנה האמריקאית
תקשורת ארוכת טווח – בעשור זה ישנה פריצת דרך משמעותית באפשרות לשלוח אותות למרחק באמצעות טכנולוגיה אופטית, כאשר בשנת 1791 מפתח קלוד שאפה מפתח סמפור המאפשר לשלוח אותות למרחק בקצב של 3 סימנים בדקה, ובשנת 1795 מפתח ג'ורג' מוראיי טכנולוגיה בריטית שנכנסת לשימוש נרחב באנגליה ובארצות הברית
1791 – לואיג'י גלווני מפרסם את ממצאיו שמערכת העצבים והשרירים של הגוף פועלת באמצעות תהליכים חשמליים, והופך לאחד ממסיידי הביופיזיקה
1791 – טיטניום מתגלה לראשונה ב-1791 באנגליה על ידי הכומר ויליאם גרגור, גאולוג חובב
7 באפריל 1795 – צרפת היא הראשונה לאמץ את יחידת המידה האחידה – המטר
14 במאי 1796 – אדוארד ג'נר מזריק את החיסון הראשון נגד אבעבועות שחורות
15 ביולי 1799 – קפטן פייר בושר מצבא צרפת מוצא בכפר רוזטה שבמצרים את אבן רוזטה
26 בינואר 1790 – הצגת הבכורה של האופרה "כך עושות כולן".
1790 – שנה מקובלת לציון תחילתה של סוגת אופרת בייג'ינג הפופולרית.
מקושרת להגעתן של 4 להקות האופרה הגדולות לעיר לרגל משפט פומבי.
30 בספטמבר 1791 – בווינה עולה הצגת הבכורה של האופרה "חליל הקסם" מאת מוצרט.
לאורך העשור רואים אור מספר ספרים מכוננים בהתגבשותה של תפיסת האידיאליזם הגרמני, ביניהם כתביו של יוהאן גוטליב פיכטה.
המלך לואי השישה עשר (צרפת)
הקיסר לאופולד השני (האימפריה הרומית הקדושה)
הקיסר פרנץ השני (האימפריה הרומית הקדושה)
הנשיא ג'ורג' וושינגטון (ארצות הברית)
הנשיא ג'ון אדמס (ארצות הברית)
16 באוגוסט 1780 – קרב קמדן – תבוסת הבריטים לאמריקנים ליד קמדן, דרום קרוליינה
5 בינואר 1781 – כוחות של הצי המלכותי הבריטי בפיקודו של בנדיקט ארנולד שורפים את העיר ריצ'מונד שבמדינת וירג'יניה